CELEX: 32008R0776
Language: hu
Date: 2008-08-04
Title: A Bizottság 776/2008/EK rendelete ( 2008. augusztus 4. ) egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Acciughe sotto sale del Mar Ligure (OFJ), Brussels grondwitloof (OFJ), Œufs de Loué (OFJ))

5.8.2008   
            
            
               HU
            
            
               Az Európai Unió Hivatalos Lapja
            
            
               L 207/7
            
         
      A BIZOTTSÁG 776/2008/EK RENDELETE
   
   (2008. augusztus 4.)
   egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Acciughe sotto sale del Mar Ligure (OFJ), Brussels grondwitloof (OFJ), Œufs de Loué (OFJ))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:
   
               (1)
            
            
               Az 510/2006/EK rendelet 6. cikke (2) bekezdésének első albekezdésével összhangban és 17. cikkének (2) bekezdése alapján a Bizottság közzétette az Európai Unió Hivatalos Lapjában
                   (2) Olaszország kérelmét az „Acciughe sotto sale del Mar Ligure”, Belgium kérelmét a „Brussels grondwitloof” és Franciaország kérelmét az „Œufs de Loué” elnevezés bejegyzésére.
            
         
               (2)
            
            
               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezéseket be kell jegyezni,
            
         ELFOGADTA EZT A RENDELETET:
   1. cikk
   Az e rendelet mellékletében szereplő elnevezések bejegyzésre kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. augusztus 4-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. A legutóbb a 417/2008/EK bizottsági rendelettel (HL L 125., 2008.5.9., 27. o.) módosított rendelet.
   
      (2)  HL C 279., 2007.11.22., 7. o. (Acciughe sotto sale del Mar Ligure), HL C 279., 2007.11.22., 24. o. (Brussels grondwitloof), HL C 282., 2007.11.24., 30. o. (Œufs de Loué).
   
      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek
      
                   
               
               
                  
                     1.4. osztály Egyéb állati eredetű termékek (tojás, méz, különböző tejtermékek a vaj kivételével stb.)
                  
                  FRANCIAORSZÁG
                  Œufs de Loué (OFJ)
               
            
                   
               
               
                  
                     1.6. osztály Gyümölcsök, zöldségfélék és gabonafélék, frissen vagy feldolgozva
                  
                  BELGIUM
                  Brussels grondwitloof (OFJ)
               
            
                   
               
               
                  
                     1.7. osztály Friss hal, puhatestűek és rákfélék, valamint ezekből készült termékek
                  
                  OLASZORSZÁG
                  Acciughe sotto sale del Mar Ligure (OFJ)